Konstantinas Puodėnas

Konstantinas PUODĖNAS (naskiĝis la  en Rokiškis, mortis la  en Vilnius, enterigita en tombejo Rokantiškės) estis ekonomiisto, esperantisto el Litovio.

 Vivo 
En 1941 K. Puodėnas komencis studi en la Vytautas-Magnus-Universitato de Kaŭno. La studoj estis interrompitaj en 1943, kiam nazioj fermis la universitaton. En 1944 li iĝis studento de fakultato de Litovaj Lingvo kaj Literaturo en Vilna Universitato. En 1950, ĉe la fino de kvara studjaro, K. Puodėnas forlasis la universitaton, ĉar li eksciis, ke pri lia persono interesiĝas homoj el NKVD. Dum posta vivo li laboris en diversaj lokoj kiel librotenisto, kiel financisto.

 Esperantista agado 
Kun Esperanto K. Puodėnas konatiĝis danke al Esperanto-ŝlosilo de Antanas Poška en 1938Vytautas Šilas, Jubileo de vortaristo Puodėnas, Litova Stelo, n-ro 2, 2008, p. 9-11. En majo 1957 ĉe Respublika Profesia Sindikato kreiĝis la unua postmilite Vilna E-rondeto. Post unu jaro en la rondeton venis K. Puodėnas. Baldaŭ, verŝajne en 1959, K. Puodėnas iĝis senŝanĝa sekretario de la rondeto (poste – Vilna E-klubo). Li posedis raran tiam tajpilon kun ĉapelitaj E-literoj kaj tajpis diversajn rondleterojn kaj esperantlingvajn manuskriptojn, ankaŭ la unuajn E-bultenojn Amikeco, Unuiĝo. K. Puodėnas partoprenis en multobligado kaj eldonado de ekstercenzuraj eldonaĵoj dum soveta tempoEkstercenzura Esperanta Literaturo, Litova Stelo, n-roj 5-6, 1993.

Li recenzis la unuan (1971) kaj redaktis la duan (1992) lernolibrojn por lernantoj de Antanas MekysAntanas Mekys, Esperanto en Litovio, parto tria, 1998, p. 85-86.K. Puodėnas kompilis E-programon por fakultativa instruado de Esperanto en litovaj mezlernejoj (1968), lernolibron de Esperanto por litovoj (1968).Puodėnas verkis vortarojn Esperanto-litova kaj litova-Esperanto. En 1969 estis rotaprinterotaprinto - presado per simpligita presadmaŝino, kiu funkcias laŭ ofseta principo multobligita kaj disiris al litovaj E-kluboj lia Esperanto-litova vortaro. En 1988 eldonejo Mokslas eldonis vortaron Esperanto-litova kaj litova-Esperanto. En 1996 li transdonis al Litova Esperanto-Asocio manuskripton de Plena Vortaro Litova-Esperanto kaj Esperanto-Litova. K. Puodėnas tradukis romanon Arbaro de Dioj ("Dievų miškas") de Balys Sruogane eldonita, fragmentoj estas publikigitaj en Litova Stelo, n-ro 3, 1993 kaj n-ro 1, 1996, rakontojn Damnitaj monaĥoj ("Užkeiktieji vienuoliai")publikigita en Litova Stelo, n-ro 3, 1995, Eterna violonisto ("Amžinasis smuikininkas")publikigita en Litova Stelo, n-ro 1, 1992 de Antanas Vienuolis, publikigis fragmenton de romano Perditaj Hejmoj ("Sodybų tuštėjimo metas") de Jonas AvyžiusHorizonto de Soveta Litovio, 7a kajero, 1984. K. Puodėnas esperantigis n-ron 2(29) de almanako Litovio Hodiaŭ (1987) kaj kun aliaj - la sekvan numeron (1988).

 Verkoj 
 Esperanto-lietuvių kalbų žodynėlis (Esperanta-litova vortareto, 1969)
 Esperanto-lietuvių ir lietuvių-esperanto kalbų žodynas ("Esperanta-litova kaj litova-Esperanta vortaro", 1988 )
 Esperanto-lietuvių ir lietuvių-esperanto kalbų žodynas ("Esperanta-litova kaj litova-Esperanta vortaro", en brajla skribo 10 libroj, 1990)

 Referencoj 


Puodėnas, Konstantinas